கேள்வி: இராசாம்பாள் பா. தேவதாசு - சுயசரிதை குறித்து விரிவாக சொல்லுங்கள்.
பதில்: இராசாம்பாள் பாக்கியநாதன், 1919ஆம் ஆண்டு ஏப்ரல் மாதம் 7ஆம் நாள் தெற்கு இந்திய மாநிலமான தமிழ்நாடு [தெற்கு.கள்ளிகுளம்],இராதாபுரம் வட்டம்) திருநெல்வேலி மாவட்டத்தில் பிறந்தார். இவருடைய தந்தை முத்தையா பாக்யநாதன் யாதவ், தாயார் சொர்ணாம்பாள். இவரின் கணவர் எட்வர்ட் தேவதாஸ் கோன். சென்னை இராணி மேரிக் கல்லூரி, சென்னை இளநிலை அறிவியல் பட்டமும் (1944) 1948ல் முதுநிலை அறிவியல் பட்டமும் பின்னர் 1949ல் கலைப்பிரிவில் முதுகலைப் பட்டமும், ஒகைய்யோ மாநிலப் பல்கலைக்கழகம் முனைவர் பட்டமும் (1950) பெற்றார். இவர் அவிநாசிலிங்கம் பல்கலைக்கழகம் சேர்ந்தார். 1988 முதல் 1994 வரை இந்த நிகர்நிலை பல்கலைக்கழகத்தின் துணைவேந்தராகவும், 1994 முதல் 17 மார்ச் 2002 அன்று இறக்கும் வரை அதன் அதிபராகவும் நிர்வாக அறங்காவலராகவும் பணியாற்றினார். இராசாம்மள் ஊட்டச்சத்து மற்றும் கல்வி என்ற தலைப்புகளில் பல புத்தகங்களையும் கட்டுரைகளையும் வெளியிட்டுள்ளார். இவர் தி. சு. அவிநாசிலிங்கம் குறித்த புத்தகத்தின் ஆசிரியராவார். இவர் தேசிய மாணவர் படை (இந்தியா) தமிழ்நாடு மற்றும் புதுச்சேரி (நகரம்) பிரிவின் கெளரவ கலோனலாகவும், காந்திகிராம், கிராம சுகாதார மற்றும் குடும்ப திட்டமிடல் நிறுவனம், தேசிய எழுத்தறிவு பணி, சிக்மா ஜி, சிக்மா டெல்டா எப்சிலன், ஓமிக்ரான் நு மற்றும் ஃபை அப்ஸிலோன் ஓமிக்ரான் ஆகிய அமைப்புகளின் உறுப்பினராகச் செயல்பட்டுள்ளார். இவர் 1987 முதல் 1991 வரை இந்திய ஊட்டச்சத்து சங்கத்தின் தலைவராகப் பணியாற்றினார்.